สนามบินสระพรานนาค

สนามบินทหารบกสระพรานนาค (Saphannak Army Airfield) หรือ สนามบินสระพรานนาค หรือ ฐานบินสระพรานนาค เป็นฐานบินของกองสนามบิน ศูนย์การบินทหารบก กองทัพบกไทย ตั้งอยู่ภายในค่ายสมเด็จพระศรีนครินทรา ตำบลเขาพระงาม อำเภอเมืองลพบุรี แต่ตัวพื้นที่สนามบินตั้งอยู่ในตำบลห้วยโป่ง อำเภอโคกสำโรง จังหวัดลพบุรี 

**ประวัติ**
สนามบินสระพรานนาค แต่เดิมคือสนามบินของโรงเรียนการบินทหารบก ก่อสร้างขึ้นเมื่อปี พ.ศ. 2510 หลังจากโรงเรียนการบินได้ย้ายที่ตั้งจากเดิมที่ใช้ฐานบินร่วมกันกับกองบินน้อยที่ 2 กองทัพอากาศ ณ ฐานบินโคกกระเทียม อำเภอเมือง จังหวัดลพบุรี โดยโรงเรียนการบินทหารบกได้ใช้งานสนามบินสระพรานนาคในการเรียนการสอนจนกระทั้งได้มีการแปรสภาพมาเป็นกรมการบินทหารบกในปี พ.ศ. 2515 และปรับสภาพเป็นศูนย์การบินทหารบกเมื่อวันที่ 2 กันยายน พ.ศ. 2520 และโรงเรียนการบินทหารบกขึ้นตรงต่อศูนย์การบินทหารบก ทำให้สนามบินสระพรานนาคอยู่ในความดูแลโดยตรงของศูนย์การบินทหารบก ประกอบไปด้วยอากาศยานสำหรับฝึกบินของโรงเรียนการบินและอากาศยานปฏิบัติการหน่วยต่าง ๆ ของกองทัพบกทั้งอากาศยานปีกตรึงและอากาศยานปีกหมุน ที่ใช้งานทั่วไปและติดอาวุธในการรบ

**บทบาทและปฏิบัติการ**

**กองทัพบกไทย**
สนามบินสระพรานนาค อยู่ในความดูแลของ กองสนามบิน ศูนย์การบินทหารบก ประกอบด้วยหน่วยปฏิบัติงานภายใน 3 หน่วยคือ แผนกบังคับการบิน แผนกบริการสนามบิน และแผนกยุทธการสนามบินและข่าวอากาศ 
สนามบินสระพรานนาคยังเป็นที่ตั้งของฐานบินหลักอากาศยานประจำการหลักของกองทัพบกไทย สังกัดกรมบิน แบ่งเป็นกองพันบินต่าง ๆ ดังนี้- กองพันบินที่ 1- กองพันบินที่ 2- กองพันบินที่ 3- กองพันบินที่ 9- กองพันบินที่ 21- กองพันบินที่ 41- กองพันซ่อมบำรุงเครื่องบินทหารบก- กองพันป้องกันฐานบิน- กองพันบริการ กองบริการ ศูนย์การบินทหารบก
นอกจากนี้ยังเป็นที่ตั้งของโรงเรียนการบินทหารบก ซึ่งเป็นโรงเรียนสำหรับฝึกหัดนักบินหลักของกองทัพบกไทย ทั้งแบบปีกตรึงและปีกหมุน

**หน่วยในฐานบิน**
หน่วยบินที่วางกำลังในสนามบินสระพรานนาค ที่วางกำลังอยู่ในปัจจุบัน ประกอบไปด้วย

**กองทัพบกไทย**

**กรมบิน ศูนย์การบินทหารบก**
 กองพันบินที่ 1 (Hummingbird) – เอดับเบิลยู 139, เอดับเบิ้ลยู 149, เอเอส 550- กองพันบินที่ 2 (Copter) – เบลล์ 212, เบลล์ 206- กองพันบินที่ 3 (Raptor) – เอเอช-1 คอบรา, เบลล์ 212- กองพันบินที่ 9 (Black Hawk) – ยูเอช-60 แบล็กฮอว์ก- กองพันบินที่ 21 (Black Bird) – เซสนา 182 ที, ซุปเปอร์คิงแอร์ 200, เอลบิท แอร์เมส 450- กองพันบินที่ 41 (Goliath) – มิล เอ็มไอ-17, อีซี 145, ยูเอช-72

**ศูนย์การบินทหารบก**
 โรงเรียนการบินทหารบก – เอนสตอร์ม 480, เซสนา ที-41

**สิ่งอำนวยความสะดวก**
สนามบินสระพรานนาค ตั้งอยู่ภายในค่ายสมเด็จพระศรีนครินทรา ตำบลเขาพระงาม อำเภอเมืองลพบุรี จังหวัดลพบุรี ประกอบด้วยสิ่งอำนวยความสะดวกภายในสนามบิน ดังนี้ 

**ลานบิน**

**อากาศยานปีกตรึง**
สนามบินสระพรานนาค ประกอบไปด้วย 2 ทางวิ่ง ได้แก่- ทางวิ่ง 01/19 ความยาว 0 ความกว้าง 0 อยู่เหนือจากระดับน้ำทะเล m ทิศทางรันเวย์คือ 01/19 หรือ 010° และ 190° พื้นผิวแอสฟอลต์คอนกรีต- ทางวิ่ง 06/24 ความยาว 0 ความกว้าง 0 อยู่เหนือจากระดับน้ำทะเล m ทิศทางรันเวย์คือ 06/24 หรือ 060° และ 240° พื้นผิวแอสฟอลต์คอนกรีต

**อากาศยานปีกหมุน**
สนามบินสระพรานนาค ประกอบไปด้วย 2 ทางวิ่งลานจอดเฮลิคอปเตอร์ ได้แก่- หน้าหมวดบริการและซ่อมบำรุง กองพันบินที่ 2 ทิศทางบินขึ้น 190° ทิศทางบินลง 010° ความยาวประมาณ 0- หน้าหมวดบริการและซ่อมบำรุง กองพันบินที่ 3 ทิศทางบินขึ้นและลง 060° หรือ 240° ความยาวประมาณ 0

**หน่วยบริการภาคพื้น**
สนามบินสระพรานนาค ประกอบด้วยยานยนต์บริการภาคพื้น ดังนี้- รถเติมเชื้อเพลิงอากาศยาน เจพี 8 จำนวน 3 คัน- รถเติมเชื้อเพลิงอากาศยาน 100 แอลแอล จำนวน 1 คัน- รถดับเพลิงเคลื่อนที่เร็ว จำนวน 1 คัน- รถดับเพลิงใช้สารเคมี จำนวน 1 คัน- รถดับเพลิงอากาศยานเคลื่อนที่เร็ว จำนวน 1 คัน

**ระบบเครื่องช่วยเดินอากาศ**
 อุปกรณ์วัดช่วงวิทยุ/ระยะทางรอบทิศทาง (Omni-Directional Radio Range /Distance Measuring Equipment: DVOR/DME) ความถี่ 117.3 MHz- วิทยุประภาคาร (Non-Directional Beacon: NDB) ความถี่ 242 MHz

**หมายเหตุ**

**ดูเพิ่ม**
 ศูนย์การบินทหารบก

**อ้างอิง**
หมวดหมู่:สิ่งก่อสร้างในอำเภอโคกสำโรง
สระพรานนาค